Komisijos sprendimas
1997 m. gruodžio 11 d.
iš dalies keičiantis Sprendimą 97/467/EB, pateikiantį laikinus trečiųjų šalių įmonių, iš kurių valstybės narės leidžia importuoti triušieną ir ūkiuose augintų medžiojamų gyvūnų mėsą, sąrašus
(tekstas svarbus EEE)
(97/869/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. birželio 22 d. Tarybos sprendimą 95/408/EB dėl trečiųjų šalių įmonių, iš kurių valstybėms narėms leidžiama importuoti tam tikrus gyvulinės kilmės produktus, žuvininkystės produktus arba gyvus dvigeldžius moliuskus, laikinų sąrašų pereinamajam laikotarpiui sudarymo sąlygų [1] su paskutiniais pakeitimais, padarytais Tarybos sprendimu 97/34/EB [2], ypač į jo 2 straipsnio 4 dalį,
kadangi laikini įmonių, gaminančių triušieną ir ūkiuose augintų laukinių gyvūnų mėsą (laukieną), sąrašai buvo parengti Komisijos sprendimu 97/467/EB [3];
kadangi vyksta derybos dėl susitarimo su Jungtinėmis Valstijomis sudarymo dėl sveikatos priemonių, skirtų apsaugoti visuomenės sveikatą prekiaujant gyvuliais ir gyvulinės kilmės produktais;
kadangi Jungtinės Valstijos nusiuntė įmonių, gaminančių triušieną ir ūkiuose augintų laukinių gyvūnų mėsą (laukieną), sąrašą, kurioms atsakingos institucijos patvirtina, kad įmonės atitinka Bendrijos taisykles;
kadangi Argentina ir Kanada nusiuntė įmonių, gaminančių triušieną ir ūkiuose augintų laukinių gyvūnų mėsą (laukieną), sąrašą, kurioms atsakingos institucijos patvirtina, kad įmonės atitinka Bendrijos taisykles;
kadangi tokiu būdu Jungtinėms Amerikos Valstijoms, Argentinai ir Kanadai gali būti sudarytas laikinas sąrašas įmonių, gaminančių triušieną ir ūkiuose augintų laukinių gyvūnų mėsą (laukieną);
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Šio sprendimo priedas pridedamas prie Sprendimo 97/467/EB priedo.
2 straipsnis
Šis sprendimas taikomas nuo 1997 m. gruodžio 15 d.
3 straipsnis
Šis sprendimas skirtas valstybėms narėms.
Priimta Briuselyje, 1997 m. gruodžio 11 d.